CELEX: 32017D2266
Language: ro
Date: 2017-12-06 00:00:00
Title: Decizia de punere în aplicare (UE) 2017/2266 a Comisiei din 6 decembrie 2017 de modificare a Deciziei de punere în aplicare (UE) 2016/1138 în ceea ce privește anumite termene pentru utilizarea standardelor ONU/CEFACT în cadrul schimbului de informații privind pescuitul [notificată cu numărul C(2017) 8089]

8.12.2017   
            
            
               RO
            
            
               Jurnalul Oficial al Uniunii Europene
            
            
               L 324/55
            
         DECIZIA DE PUNERE ÎN APLICARE (UE) 2017/2266 A COMISIEI
   din 6 decembrie 2017
   de modificare a Deciziei de punere în aplicare (UE) 2016/1138 în ceea ce privește anumite termene pentru utilizarea standardelor ONU/CEFACT în cadrul schimbului de informații privind pescuitul
   
      
         [notificată cu numărul C(2017) 8089]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolele 111 și 116,
   având în vedere Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (2), în special articolul 146j,
   întrucât:
   
               (1)
            
            
               Sistemele statelor membre ar trebui să fie în măsură să facă schimb de date privind activitatea de pescuit și schimb de mesaje de date referitoare la vânzări utilizând standardul Centrului Organizației Națiunilor Unite pentru facilitarea comerțului și tranzacții electronice (ONU/CEFACT) în conformitate cu articolele 146g și 146h din Regulamentul de punere în aplicare (UE) nr. 404/2011.
            
         
               (2)
            
            
               Decizia de punere în aplicare (UE) 2016/1138 a Comisiei (3) stabilește termenele pentru utilizarea standardelor ONU/CEFACT în cadrul schimbului de informații privind pescuitul.
            
         
               (3)
            
            
               În vederea asigurării continuității activităților economice, este necesar să se stabilească o perioadă de tranziție în cursul căreia formatul folosit înainte de 1 noiembrie 2017 și formatul standard ONU/CEFACT să poată fi utilizate pentru schimburile de date, atât în cadrul Uniunii, cât și între statele membre și țări terțe.
            
         
               (4)
            
            
               Este necesar să fie modificate specificațiile aplicabile răspunsurilor la cererile de date cu privire la notele de vânzare și la declarațiile de primire, în vederea armonizării acestei proceduri cu specificațiile altor cereri de date.
            
         
               (5)
            
            
               Prin urmare, se cuvine să fie amânate anumite termene stabilite prin Decizia de punere în aplicare (UE) 2016/1138 pentru utilizarea standardelor ONU/CEFACT.
            
         
               (6)
            
            
               În cadrul reuniunilor grupului de experți privind controlul activităților de pescuit – grupul de lucru „ERS (sistem electronic de înregistrare și de comunicare – Electronic recording and reporting system) și gestionarea datelor”, statele membre au convenit asupra necesității de a stabili o perioadă de tranziție, de a modifica specificațiile sus-menționate și de a amâna anumite termene.
            
         
               (7)
            
            
               Deoarece perioada de tranziție a început deja la 1 noiembrie 2017, este necesar ca prezenta decizie să fie aplicată retroactiv de la acea dată.
            
         
               (8)
            
            
               Prin urmare, Decizia de punere în aplicare (UE) 2016/1138 ar trebui modificată în consecință,
            
         ADOPTĂ PREZENTA DECIZIE:
   Articolul 1
   Modificări ale Deciziei de punere în aplicare (UE) 2016/1138
   Decizia de punere în aplicare (UE) 2016/1138 se modifică după cum urmează:
   
               1.
            
            
               La articolul 2 se adaugă următoarele alineate (3) și (4):
               „(3)   În cursul perioadei de tranziție care expiră cel târziu la 1 mai 2018, fiecare schimb de date între două state membre cu privire la activitățile de pescuit continuă să fie efectuat utilizând formatul în vigoare înainte de 1 noiembrie 2017, cu excepția cazului în care atât statul membru expeditor, cât și statul membru destinatar sunt capabile să facă schimb de date cu privire la activitățile de pescuit utilizând noul format standard ONU/CEFACT.
               (4)   Schimburile de date cu privire la activitățile de pescuit realizate în cadrul unui acord de parteneriat în domeniul pescuitului sustenabil continuă să fie efectuate utilizând formatul în vigoare înainte de 1 noiembrie 2017 până la data stabilită de comun acord cu țara terță în cauză.”
            
         
               2.
            
            
               Articolul 3 se modifică după cum urmează:
               
                           (a)
                        
                        
                           la alineatul (1) se adaugă următorul paragraf:
                           „În cursul perioadei de tranziție care expiră cel târziu la 1 mai 2018, fiecare schimb de date între două state membre cu privire la notele de vânzare și la declarațiile de primire continuă să fie efectuat utilizând formatul în vigoare înainte de 1 noiembrie 2017, cu excepția cazului în care atât statul membru expeditor, cât și statul membru destinatar sunt capabile să facă schimb de date cu privire la notele de vânzare și la declarațiile de achiziție utilizând noul format standard ONU/CEFACT.”;
                        
                     
                           (b)
                        
                        
                           alineatul (2) se înlocuiește cu următorul text:
                           „(2)   Începând cu 1 noiembrie 2018, sistemele statelor membre trebuie să fie în măsură să transmită și să răspundă la cererile de date privind notele de vânzare și declarațiile de primire, astfel cum se prevede la articolul 146h alineatul (3) din Regulamentul de punere în aplicare (UE) nr. 404/2011, în format ONU/CEFACT P1000-5 pentru operațiunile care au loc după data respectivă.”
                        
                     
         Articolul 2
   Aplicare
   Prezenta decizie se aplică de la 1 noiembrie 2017.
   Articolul 3
   Destinatari
   Prezenta decizie se adresează statelor membre.
   
      Adoptată la Bruxelles, 6 decembrie 2017.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  JO L 112, 30.4.2011, p. 1.
   
      (3)  Decizia de punere în aplicare (UE) 2016/1138 a Comisiei din 11 iulie 2016 de modificare a formatelor bazate pe standardul ONU/CEFACT pentru schimbul de informații privind pescuitul (JO L 188, 13.7.2016, p. 26).